Siauralapis žilakrūmis

Siauralapis žilakrūmis (Elaeagnus angustifolia) – žilakrūminių (Elaeagnaceae) šeimos augalų rūšis. Kilusi iš vidurio-vakarų Azijos (pietų Rusija, Kazachstanas, Turkija, Iranas), introdukuota Europoje, Šiaurės Amerikoje.

Tai krūmas arba iki 10 m aukščio užaugantis medis dygliuotomis šakomis. Lapai balsvi, lancetiški, 4-9 cm ilgio. Žiedai geltoni, kvapnūs, su 4 vainiklapiais. Vaisius – 1-1,7 cm ilgio oranžiškai raudonas kaulavaisis (valgomas).

Auginamas Lietuvoje, dažnas. Siauralapis žilakrūmis šviesomėgis, nereiklus dirvožemiui, gerai pakelia sausras, užterštą orą.

 Šaltiniai 

Kategorija:Žilakrūminiai
Kategorija:Medžiai ir krūmai